A4-0172/97

Απόφαση σχετικά με την κοινή θέση που καθόρισε το Συμβούλιο για την έκδοση του/της κανονισμού του Συμβουλίου που αφορά την αστική ευθύνη των αερομεταφορέων σε περίπτωση ατυχημάτων (C4-0092/97 - 95/0359(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0092/97 - 95/0359(SYN)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 320 της 28.10.1996, σελ. 30)) σχετικά με την πρόταση της Επιτροπής προς το Συμβούλιο (COM(95)0724) ((ΕΕ C 104 της 10.4.1996, σελ. 18)),

- έχοντας υπόψη την τροποποιημένη πρόταση της Επιτροπής (COM(96)0663) ((ΕΕ C 29 της 30.1.1997, σελ. 10 )),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Μεταφορών και Τουρισμού (A4-0172/97),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

13α. ότι επιπλέον εκφράζεται η επιθυμία να εφαρμόζονται ανάλογες διατάξεις με αυτές που περιέχονται στον υπό εξέταση κανονισμό από όλους τους αερομεταφορείς που εκτελούν δρομολόγια από, προς και εντός της Κοινότητας[semigr ]

(Τροπολογία 2)

Άρθρο 6, παράγραφος 2

>Αρχικό κείμενο>

2. Κατάλληλη ενημέρωση σχετικά με τις διατάξεις των άρθρων 3 και 5 διατίθεται στους επιβάτες, κατόπιν αιτήματος, στα πρακτορεία και ταξιδιωτικά γραφεία του κοινοτικού αερομεταφορέα καθώς και στις υπηρεσίες ελέγχου εισιτηρίων και στα σημεία πωλήσεως. Στο εισιτήριο ή σε ισοδύναμο έγγραφο αναγράφονται περιληπτικά οι υποχρεώσεις σε απλή και κατανοητή γλώσσα.

>Κείμενο μετά την ψηφοφορία στο ΕΚ>

2. Το καθεστώς αστικής ευθύνης που εφαρμόζει ο αερομεταφορέας περιγράφεται με σαφήνεια στους όρους μεταφοράς και διατίθεται στους επιβάτες στα πρακτορεία του αερομεταφορέα, στα ταξιδιωτικά γραφεία, στις υπηρεσίες ελέγχου εισιτηρίων και τα σημεία πωλήσεως.

(Τροπολογία 3)

Άρθρο 6, παράγραφος 3

>Αρχικό κείμενο>

3. Αερομεταφορείς εγκατεστημένοι εκτός της κοινότητας και εκτελούντες μεταφορές από και προς την Κοινότητα ή εντός αυτής, εάν δεν εφαρμόζουν τις διατάξεις των άρθρων 3 και 5, ενημερώνουν σχετικά τους επιβάτες τους ρητώς και σαφώς, κατά την αγορά του εισιτηρίου στα πρακτορεία τους, τα ταξιδιωτικά γραφεία ή τις υπηρεσίες ελέγχου εισιτηρίων που ευρίσκονται στο έδαφος κράτους μέλους. Οι αερομεταφορείς προμηθεύουν στους επιβάτες έγγραφο στο οποίο αναγράφονται οι όροι τους. Δεν αποτελεί επαρκή ενημέρωση η αναγραφή μόνον του ορίου ευθύνης στο εισιτήριο ή σε ισοδύναμο έγγραφο.

>Κείμενο μετά την ψηφοφορία στο ΕΚ>

3. Στο εισιτήριο ή σε ισοδύναμο έγγραφο γίνεται μνεία του καθεστώτος αστικής ευθύνης και προσδιορίζεται πού ακριβώς μπορούν να ληφθούν λεπτομερείς πληροφορίες για τους όρους μεταφοράς.

(Τροπολογία 4)

Άρθρο 7α (νέο)

>Κείμενο μετά την ψηφοφορία στο ΕΚ>

Άρθρο 7α

Η Επιτροπή κάθε φορά που διεξάγει διαπραγματεύσεις για την πολιτική αεροπορία εξ ονόματος της Κοινότητας με τρίτες χώρες των οποίων οι αερομεταφορείς δεν υπόκεινται ήδη σε επίπεδα αστικής ευθύνης όπως αυτά που περιγράφονται στον κανονισμό, προσπαθεί να ενσωματώσει τις διατάξεις των άρθρων 3 και 5 του κανονισμού αυτού.